CELEX: 32017R1325
Language: hr
Date: 2017-07-17 00:00:00
Title: Uredba Vijeća (EU) 2017/1325 od 17. srpnja 2017. o izmjeni Uredbe (EU) 2016/44 o mjerama ograničavanja s obzirom na stanje u Libiji

18.7.2017   
            
            
               HR
            
            
               Službeni list Europske unije
            
            
               L 185/16
            
         UREDBA VIJEĆA (EU) 2017/1325
   od 17. srpnja 2017.
   o izmjeni Uredbe (EU) 2016/44 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (1),
   uzimajući u obzir Uredbu Vijeća (EU) 2016/44 od 18. siječnja 2016. o mjerama ograničavanja s obzirom na stanje u Libiji i o stavljanju izvan snage Uredbe (EU) br. 204/2011 (2),
   budući da:
   
               (1)
            
            
               Vijeće je 6. veljače 2017. istaknulo da krijumčarenje migranata i trgovanje ljudima doprinose destabilizaciji političke i sigurnosne situacije u Libiji.
            
         
               (2)
            
            
               Vijeće je 17. srpnja 2017. donijelo Odluku (ZVSP) 2017/1338 (3) kojom se primjenjuju ograničenja izvoza u Libiju određene robe koja bi se mogla upotrijebiti za krijumčarenje migranata i trgovanje ljudima.
            
         
               (3)
            
            
               Za provedbu mjera potrebno je regulatorno djelovanje na razini Unije, posebno kako bi se osiguralo da ih gospodarski subjekti u svim državama članicama ujednačeno primjenjuju.
            
         
               (4)
            
            
               Uredbu (EU) 2016/44 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Uredba (EU) 2016/44 mijenja se kako slijedi:
   
               1.
            
            
               umeće se sljedeći članak:
               „Članak 2.a
               1.   Prethodno odobrenje potrebno je za sljedeće:
               
                           (a)
                        
                        
                           izravnu ili neizravnu prodaju, isporuku, prijenos ili izvoz robe navedene u Prilogu VII., neovisno o tome potječe li iz Unije, bilo kojoj osobi, subjektu ili tijelu u Libiji ili za uporabu u Libiji;
                        
                     
                           (b)
                        
                        
                           izravno ili neizravno pružanje tehničke pomoći ili usluga posredovanja u vezi s robom navedenom u Prilogu VII. ili u vezi s nabavom, proizvodnjom, održavanjem i uporabom takve robe bilo kojoj osobi, subjektu ili tijelu u Libiji ili za uporabu u Libiji;
                        
                     
                           (c)
                        
                        
                           izravno ili neizravno financiranje ili pružanje financijske pomoći u vezi s robom navedenom u Prilogu VII., uključujući osobito bespovratna sredstva, zajmove i osiguranje izvoznih kredita za prodaju, isporuku, prijenos ili izvoz takvih predmeta, ili za pružanje s tim povezane tehničke pomoći ili usluga posredovanja bilo kojoj osobi, subjektu ili tijelu u Libiji ili za uporabu u Libiji.
                        
                     2.   U Prilogu VII. navode se predmeti koji bi se mogli upotrijebiti za krijumčarenje migranata i trgovanje ljudima.
               3.   Stavak 1. ne primjenjuje se na izravnu ili neizravnu prodaju, isporuku, prijenos ili izvoz robe navedene u Prilogu VII., ni na pružanje tehničke pomoći, usluga posredovanja, financiranje ili pružanje financijske pomoći u vezi s tom robom, libijskoj vladi koje obavljaju tijela država članica.
               4.   Dotično nadležno tijelo ne smije izdati odobrenjeiz stavka 1. ako ima opravdane razloge za sumnju da bi se ta roba upotrijebila za krijumčarenje migranata i trgovanje ljudima.
               5.   Ako nadležno tijelo navedeno u Prilogu IV. odbije izdati odobrenje ili ukine, suspendira, znatno izmijeni ili opozove odobrenje u skladu s ovim člankom, dotična država članica o tome obavješćuje druge države članice i Komisiju te s njima dijeli relevantne informacije.”;
            
         
               2.
            
            
               u članku 20. umeće se sljedeća točka:
               
                           „(c)
                        
                        
                           izmijeniti Prilog VII. kako bi se poboljšao ili prilagodio popis navedene robe koja bi se mogla upotrijebiti za krijumčarenje migranata i trgovanje ljudima ili kako bi se ažurirale oznake nomenklature preuzete iz kombinirane nomenklature kako je utvrđena u Prilogu I. Uredbi (EEZ) br. 2658/87.”
                        
                     
         Članak 2.
   Tekst iz Priloga ovoj Uredbi umeće se kao Prilog VII. Uredbi (EU) 2016/44.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. srpnja 2017.
      
         
            Za Vijeće
         
         
            Predsjednica
         
         F. MOGHERINI
      
   
   
      (1)  SL L 206, 1.8.2015., str. 34.
   
   
      (2)  SL L 12, 19.1.2016., str. 1.
   
   
      (3)  Odluka Vijeća (ZVSP) 2017/1338 od 17. srpnja 2017. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji (vidjeti str. 49. ovoga Službenog lista).
   
      PRILOG
      „
            PRILOG VII.
            
               Predmeti koji bi se mogli upotrijebiti za krijumčarenje migranata i trgovanje ljudima kako je navedeno u članku 2.a
            
            OBJAŠNJENJE
            Oznake nomenklature preuzete su iz kombinirane nomenklature (KN), kako je definirana u članku 1. stavku 2. Uredbe Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi, te su navedene u njezinu Prilogu I., a koje oznake su važeće u trenutku objave ove Uredbe i mutatis mutandis kako su izmijenjene naknadnim zakonodavstvom.
            
                         
                     
                     
                        Oznaka KN
                     
                     
                        Opis
                     
                  
                         
                     
                     
                        8407 21 
                     
                     
                        izvanbrodski pogonski motori za plovila (na paljenje pomoću svjećica)
                     
                  
                        Ex
                     
                     
                        8408 10 
                     
                     
                        izvanbrodski pogonski motori za plovila (na paljenje pomoću kompresije)
                     
                  
                        Ex
                     
                     
                        8501 31 
                     
                     
                        izvanbrodski električni pogonski motori za plovila, izlazne snage ne veće od 750 W
                     
                  
                        Ex
                     
                     
                        8501 32 
                     
                     
                        izvanbrodski električni pogonski motori za plovila, izlazne snage veće od 750 W, ali ne veće od 75 kW
                     
                  
                        Ex
                     
                     
                        8903 10 
                     
                     
                        plovila na napuhavanje, za razonodu ili sport
                     
                  
                        Ex
                     
                     
                        8903 99 
                     
                     
                        motorna plovila s izvanbrodskim motorom
                     
                  ”